Ericu950/Stoicheia-meter-silver huggingface dataset:
ῥωμαῖοι καὶ Ἀλβανοὶ πολεμοῦντες τριδύμους προμάχους εἵλοντο , καὶ Ἀλβανοὶ μὲν Κουριατίους , Ῥωμαῖοι δὲ Ὡρατίους 0 1 .
συμβληθείσης δὲ τῆς μάχης , οἱ Κουριάτιοι δύο τῶν ἐναντίων ἀνεῖλον ὁ δὲ περίλοιπος φυγῇ προσποιητῇ συμμάχῳ χρώμενος ἐφόνευσε καθ ἕνα τῶν ἐπιδιωκόντων .
χαρέντων δὲ πάντων , μόνη ἡ ἀδελφὴ οὐ συνεχάρη Ὡρατία τὸν κατηγγυημένον ἄνδρα Κουριάτιον ἀνῃρηκότι ·
ὁ δὲ ἐφόνευσε τὴν ἀδελφήν ·
ὥς φησιν Ἀριστείδης ὁ Μιλήσιος ἐν Ἰταλικοῖς 0 .
ἐν ιλιι τοῦ ναοῦ τῆς Ἀθηνᾶς ἐμπρησθέντος , προσδραμὼν Ἶλος τὸ 0 .
διοπετὲς ἥρπασε παλλάδιον καὶ ἐτυφλώθη ·
οὐ γάρ ἐξῆν ὑπ ἀνδρὸς βλέπεσθαι ·
ὕστερον δ ἐξιλασάμενος ἀνέβλεψεν ὡς Δέρκυλλος ἐν πρώτῳ Κτίσεων 0 .
ἀντύλος ἀνὴρ τῶν ἐπισήμων πορευόμενος εἰς τὸ προάστειον ὑπὸ κοράκων ἐπεσχέθη παιόντων ταῖς πτέρυξι .
φοβηθεὶς δὲ τὸν οἰωνὸν εἰς Ῥώμην ὑπέστρεψεν .
ἰδὼν δὲ τὸ τέμενος τῆς Ἑστίας καιόμενον καὶ τὸ παλλάδιον ἁρπάσας ἐτυφλώθη ὕστερον δ ἀνέβλεψεν ἐξιλασάμενος ·
ὡς Ἀριστείδης Μιλήσιος Ἰταλικοῖς 0 .
θρᾶικες Ἀθηναίοις πολεμοῦντες χρησμὸν ἔλαβον , ὠς , ἐὰν Κόδρου φείσωνται , νικῆσαι ·
ὁ δὲ δρέπανον λαβὼν ἧκεν εἰς τοὺς ἐναντίους ἐν εὐτελοῦς σχήματι , καὶ ἕνα φονεύσας ὑπὸ θατέρου ἀνῃρέθη ·
οὕτω τ ἐνίκησαν οἱ Ἀθηναῖοι ·
ὡς Σωκράτης ἐν δευτέρῳ Θρᾳκικῶν 0 .
πόπλιος Δέκιος Ῥωμαῖος πρὸς Ἀλβανοὺς πολεμῶν ὄναρ εἶδεν , ἐὰν ἀποθάνῃ , ῥώμην προσποιήσειν Ῥωμαίοις .
ἐλθὼν εἰς μέσους καὶ πολλοὺς φονεύσας ἀνῃρέθη .
ὁμοίως δὲ καὶ ὁ υἱὸς αὐτοῦ Δέκιος ἐν τῷ πρὸς Γάλλους πολέμῳ τοὺς Ῥωμαίους διέσῳσεν ·
ὡς Ἀριστείδης Μιλήσιος Κυάνιππος γένει Συρακούσιος μόνῳ Διονύσῳ οὐκ ἔθυεν 0 ·
ὁ δὲ θεὸς ὀργισθεὶς μέθην ἐνέσκηψε , καὶ ἐν τόπῳ σκοτεινῷ τὴν θυγατέρα ἐβιάσατο Κυάνην ·
ἡ δὲ τὸν δακτύλιον περιελομένη ἔδωκε τῇ τροφῷ ἐσόμενον ἀναγνώρισμα .
λοιμωξάντων δὲ καὶ τοῦ Πυθίου εἰπόντος μὲν δεῖν τὸν ἀσεβῆ τροπαίοις θεοῖς σφαγιάσαι , τῶν δ ἄλλων ἀγνοούντων τὸν χρησμόν , γνοῦσα ἡ Κυάνη καὶ ἐπιλαβομένη τῶν τριχῶν εἷλκε , καὶ αὐτὴ κατασφάξασα τὸν πατέρα ἑαυτὴν ἐπέσφαξε ·
καθάπερ Δοσίθεος ἐν τῷ τρίτῳ Σικελικῶν 0 1 .
τῶν Διονυσίων ἐν τῇ Ῥώμῃ ἀγομένων Ἀρούντιος ἐκ γενετῆς ὑδροπότης ἐξουδένιζε τὴν τοῦ θεοῦ δύναμιν ὁ δὲ μέθην ἐνέβαλε , καὶ ἐβιάσατο τὴν θυγατέρα Μεδουλλίναν .
ἡ δὲ ἐκ δακτυλίου γνοῦσα τὸ γένος καὶ πρεσβύτερα τῆς ἡλικίας φρονήσασα , μεθύσασα τὸν πατέρα καὶ στεφανώσασα ἤγαγεν ἐπὶ τὸν βωμὸν τῆς Ἀστραπῆς καὶ δακρύσασα ἀνεῖλε τὸν ἐπίβουλον τῆς παρθενίας ·
ὡς Ἀριστείδης ἐν τρίτῃ Ἰταλικῶν 0 .
ἐρεχθεὺς πρὸς Εὔμολπον πολεμῶν ἔμαθε νικῆσαι , ἐὰν τὴν θυγατέρα προθύσῃ , καὶ συγκοινωνήσας τῇ γυναικὶ Πραξιθέᾳ προέθυσε τὴν παῖδα .
μέμνηται Εὐριπίδης ἐν Ἐρεχθεῖ .
μάριος πρὸς Κίμβρους πόλεμον ἔχων καὶ ἡττώμενος ὄναρ εἶδεν ὅτι νικήσει , ἐὰν τὴν θυγατέρα προθύσῃ ·
ἦν δ αὐτῷ Καλπουρνία ·
προκρίνας δὲ τῆς φύσεως τοὺς πολίτας ἔδρασε καὶ ἐνίκησε .
καὶ ἔτι καὶ νῦν βωμοὶ εἰσὶ δύο ἐν Γερμανίᾳ , οἳ κατ ἐκεῖνον τὸν καιρὸν ἦχον σαλπίγγων ἀποπέμπουσιν ὡς Δωρόθεος ἐν τετάρτῳ Ἰταλικῶν 0 .
κυάνιππος τῷ γένει Θετταλὸς ἐπὶ θήραν συνεχῶς ἐξῄει ·
ἡ δὲ νεόνυμφος αὐτοῦ ὑπολαβοῦσα διὰ τὸ πολλάκις ἐν ὕλαις μένειν συνήθειαν ἔχειν μεθ ἑτέρας , κατ ἴχνος ἠκολούθησε τῷ Κυανίππῳ ·
καὶ ἔν τινι κατακρυβεῖσα συνδένδρῳ , τὸ μέλλον ἀπεκαραδόκει .
τῶν δὲ κλάδων σεισθέντων οἱ κύνες θηρίον εἶναι δόξαντες ὥρμησαν καὶ τὴν φίλανδρον ἀλόγου δίκην ζῴου διεσπάραξαν .
ὁ δὲ Κυάνιππος τῆς ἀνελπίστου πράξεως αὐτόπτης γενόμενος ἑαυτὸν ἀπέσφαξεν ·
ὡς Παρθένιος ὁ ποιητής 0 .
ἐν Συβάρει πόλει τῆς Ἰταλίας νέος περίβλεπτος τὸ κάλλος Αἰμίλιος φιλοκύνηγος ἦν ἡ δὲ νεόνυμφος δόξασα ἑτέρᾳ συνεῖναι εἰσῄει εἰς τὴν νάπην .
τῶν δὲ δένδρων σεισθέντων , οἱ κύνες ἐπιδραμόντες διέσπασαν ·
ὁ δὲ ἐπέσφαξεν ἑαυτόν ·
ὡς Κλειτώνυμος ἐν δευτέρῳ Συβαριτικῶν 0 .
σμύρνα Κινύρου θυγάτηρ διὰ μῆνιν Ἀφροδίτης ἠράσθη τοῦ γεννήσαντος , καὶ τῇ τροφῷ τὴν ἀνάγκην τοῦ ἔρωτος ἐδήλωσεν ·
ἡ δὲ δόλῳ ὑπῆγε τὸν δεσπότην ἔφη γὰρ γείτονα παρθένον ἐρᾶν αὐτοῦ καὶ αἰσχύνεσθαι ἐν φανερῷ προσιέναι .
ὁ δὲ συνῄει .
ποτὲ δὲ θελήσας τὴν ἐρῶσαν μαθεῖν φῶς ᾔτησεν , ἰδὼν δὲ ξιφήρης τὴν ἀσελγεστάτην ἐδίωκεν .
ἡ δὲ κατὰ πρόνοιαν Ἀφροδίτης εἰς ὁμώνυμον δένδρον μετεμορφώθη ·
καθὰ Θεόδωρος ἐν ταῖς Μεταμορφώσεσιν 0 .
Οὐαλερία Τουσκλαναρία κατὰ μῆνιν Ἀφροδίτης ἐρασθεῖσα Οὐαλερίου τοῦ πατρὸς τῇ τροφῷ ἀνειοίνωσεν ·
ἡ δὲ τὸν δεσπότην δόλῳ ὑπῆλθεν , εἰποῦσα ὡς αἰδεῖται κατ ὅφιν μίσγεσθαι , τῶν τε γειτόνων εἶναι τινα παρθένον .
καὶ οἰνωθεὶς ὁ πατὴρ ᾔτει φῶς , ἡ δὲ τροφὸς φθάσασα διήγειρεν , ἥτις ἐπὶ τὰς ἀγροικίας ᾔει ἐγκύμων τυγχάνουσα ·
ποτὲ δὲ κατὰ κρημνῶν ἐνεχθείσης , τὸ βρέφος ἔζη ·
κατιοῦσα δ ἐγκύμων κατέστη καὶ εἰς τὸν ὡρισμένον χρόνον ἐγέννησεν Αἰγίπανα , κατὰ τὴν Ῥω  μαίων φωνὴν Σιλουᾶνον .
ὁ δὲ Οὐαλέριος ἀθυμήσας κατὰ τῶν αὐτῶν ἔρριψε κρημνῶν ὡς Ἀριστείδης Μιλήσιος ἐν τρίτῳ Ἰταλικῶν 0 .
μετὰ τὴν Ἰλίου πόρθησιν ἐξεβράσθη Διομήδης εἰς Λιβύην , ἔνθα Λύκος ἦν βασιλεὺς ἔθος ἔχων τοὺς ξένους Ἄρει τῷ πατρὶ θύειν .
καλλιρρόη δὲ ἡ θυγάτηρ ἐρασθεῖσα Διομήδους τὸν πατέρα προέδωκε , καὶ τὸν Διομήδην ἔσῳσε λύσασα τῶν δεσμῶν ὁ δὲ ἀμελήσας τῆς εὐεργέτιδος ἀπέπλευσεν ἡ δὲ βρόχῳ ἐτελεύτησεν ὡς Ἰόβας ἐν τρίτῃ Λιβυκῶν 0 .
καλπούρνιος Κράσσος ἀνὴρ τῶν ἐπισήμων , Ῥηγούλῳ συστρατευόμενος , ἐπέμφθη εἰς Μασσύλους πορθήσων φρούριόν τι δυσάλωτον τ οὔνομα Γαραίτιον .
αἰχμάλωτος δὲ ληφθεὶς ἔμελλε θύεσθαι τῷ Κρόνῳ .
βισαλτία δέ , τοῦ βασιλέως θυγάτηρ , ἐρασθεῖσα προέδωκε τὸν πατέρα καὶ νικηφόρον ἐκεῖνον ἐποίησεν .
ἀναστρέψαντος δ αὐτοῦ , ἡ κόρη κατέσφαξεν ἑαυτὴν ὡς Ἡσιάναξ ἐν τρίτῳ Λιβυκῶν 0 .
πρίαμος Πολύδωρον ἐξέθετο εἰς Θρᾴκην μετὰ χρυσίου πρὸς Πολυμήστορα τὸν γαμβρόν , ὡς ἐγγὺς ἦν τοῦ πορθεῖσθαι ἡ πόλις .
ὁ δὲ μετὰ τὴν ἅλωσιν ἀπέκτεινε τὸν παῖδα , ὡς ἂν κερδήσῃ τὸν χρυσόν .
ἑκάβη δ ἐπὶ τοὺς τόπους παραγενομένη καὶ σοφισαμένη ὡς χρυσὸν δώσουσα ἅμα ταῖς αἰχμαλωτίσι ταῖς χερσὶν ἐξετύφλωσεν 0 ·
ὡς Εὐριπίδης ὁ τραγῳδοποιός 0 .
ἀννίβᾳ Καμπανοὺς λεηλατοῦντος , Λούκιος Θύμβρις τὸν υἱὸν Ῥούστιον μετὰ χρημάτων ἔθετο πρὸς Οὐαλέριον Γέστιον ὄντα γαμβρόν .
ὁ δὲ νενίκηκεν .
ἀκούσας δὲ ὁ Καμπανὸς φιλαργυρίᾳ παρέβη τὰ δίκαια τῆς φύσεως , τὸν παῖδα φονεύσας .
ὁ δὲ Θύμβρις διὰ τῆς ἀγροικίας πορευόμενος καὶ τῷ σώματι τοῦ παιδὸς ἐντυχὼν ἔπεμψεν ἐπὶ τὸν γαμβρὸν ὡς δείξων θησαυρούς ·
ἐλθόντα δ ἐτύφλωσε καὶ ἐσταύρωσεν .
ὡς Ἀριστείδης ἐν τρίτῳ Ἰταλικῶν 0 .
φώκου ὄντος ἐκ Ψαμάθης Αἰακῷ καὶ στεργομένου , Τελαμὼν ἦγεν ἐπὶ θήραν καὶ συὸς ἐπιφανέντος κατὰ τοῦ μισουμένου ἐπαφῆκε τὸ δόρυ καὶ ἐφόνευσεν .
ὁ δὲ πατὴρ ἐφυγάδευσεν ὡς Δωρόθεος ἐν πρώτῳ Μεταμορφώσεων 0 .
γάϊος Μάξιμος ἔχων υἱοὺς Σιμίλιον καὶ Ῥῆσον τοῦτον ἐγέννησεν ἐξ Ἀμερίας νόθον ·
ὁ Ῥῆσος οὗτος ἐν κυνηγεσίῳ ἀπέκτεινε τὸν ἀδελφὸν καὶ ὑποστρέψας τὸ σύμπτωμα τύχης εἶπεν οὐ κρίσεως γεγονέναι .
ὁ δὲ γνοὺς τ ἀληθὲς ἐφυγάδευσεν ·
ὡς Ἀριστοκλῆς ἐν τρίτῳ Ἰταλικῶν 0 .
ἄρης Ἀλθαίᾳ συνῆλθε καὶ Μελέαγρον ποιήσας ὡς Εὐριπίδης ἐν Μελεάγρῳ 0 .
σεπτίμιός Μάρκελλος γήμας Σιλουίαν πολλὰ κυνηγίῳ προσέκειτο ·
τὴν δὲ νεόνυμφον ἐν σχήματι ποιμένος Ἄρης βιασάμενος ἐγκύμονα ἐποίησε , καὶ ὡμολόγησεν ὅστις ἦν καὶ δόρυ ἔδωκε , τὴν γένεσιν τοῦ μέλλοντος τίκτεσθαι φάσκων ἐν αὐτῷ ἀποκεῖσθαι .
ἀπέτεκεν οὖν Σεπτιμίῳ Τουσκῖνον .
μάμερκος δὲ ὑπὲρ εὐκαρπίας θύων θεοῖς μόνης ἠμέλησε Δήμητρος .
ἡ δὲ κάπρον ἔπεμψε .
συναθροίσας δὲ πολλοὺς ἐκεῖνος κυνηγέτας ἀνεῖλε , καὶ τὴν κεφαλὴν καὶ τὸ δέρος τῇ κατηγγυημένῃ γυναικὶ κατεχώρησε .
σκυμβράτης δὲ καὶ Μουθίας οἱ ι μητράδελφοι περιείλοντο τῆς κόρης .
ἀγανακτήσας δ ἀνεῖλε τοὺς συγγενεῖς ·
ἡ δὲ μήτηρ τὸ δόρυ κατέκαυσεν ὡς Μένυλλος ἐν τρίτῳ Ἰταλικῶν 0 .
τελαμών ὁ Αἰακοῦ καὶ Ἐνδηίδος ἐλθὼν εἰς Εὔβοιαν διέφθειρε τὴν Ἀλκοθόου Ἐρίβοιαν καὶ νυκτὸς ἔφυγεν .
ὁ δὲ πατὴρ αἰσθόμενος καὶ τῶν πολιτῶν τινα ὑποπτεύσας ἔδωκε τὴν κόρην καταποντωθῆναί τινι τῶν δορυφόρων .
ὁ δ ἐλεήσας ἀπημπόλησε ·
προσσχούσης δὲ τῆς νεὼς Σαλαμῖνι Τελαμὼν ὠνήσατο ἡ δ ἔτεκεν Αἴαντα ·
ὡς Ἀρητάδης Κνίδιος ἐν δευτέρῳ Νησιωτικῶν 0 .
λούκιος Τρώσκιος θυγατέρα εἶχε Φλωρεντίαν ἀπὸ τῆς Πατρίδος ·
ταύτην ἔφθειρε Καλπούρνιος Ῥωμαῖος .
ὁ δὲ παρέδωκε τὴν κόρην καταποντίσαι ·
ἐλεηθεῖσα δὲ ὑπὸ τοῦ δορυφόρου πιπράσκεται ·
καὶ κατὰ τύχην τῆς νεὼς προσσχούσης εἰς Ἰταλίαν , Καλπούρνιος ὠνήσατο καὶ ἐποιήσατο ἐξ αὐτῆς Κόντρουσκον .
Αἰόλος τῶν κατὰ Τυρρηνίαν βασιλεὺς ἔσχεν ἐξ Ἀμφιθέας θυγατέρας ἐξ καὶ ἴσους ἄρρενας ·
μακαρεὺς δ ὁ νεώτατος ἔρωτι ἔφθειρε μίαν , ἡ δὲ παιδίον ἐκύησεν .
ἐμφανεῖσα δὲ καὶ ξίφους πεμφθέντος ὑπὸ τοῦ πατρὸς ἄνομον κρίνασα ἑαυτὴν διεχρήσατο ·
ὁμοίως δὲ καὶ ὁ Μακαρεύς ὡς Σώστρατος ἐν δευτέρᾳ Τυρρηνικῶν 0 1 .
παπίριος Τόλουκερ γήμας Ἰουλίαν Ποῦλχραν ἔσχεν ἓξ θυγατέρας καὶ ἴσους ἄρρενας , τούτων ὁ πρεσβύτατος Παπίριος Ῥωμᾶνος τῆς ἀδελφῆς ἐρασθεὶς Κανουλίας ἔγκυον ἐποίησε .
μαθὼν δὲ ὁ πατὴρ τῇ θυγατρὶ ξίφος ἔπεμψεν ·
ἡ δὲ ἑαυτὴν ἀνεῖλε ·
τὸ αὐτὸ δὲ καὶ ὁ Ῥωμᾶνος ἔπραξεν ὡς Χρύσιππος ἐν τῷ πρώτῳ Ἰταλικῶν 0 .
ἀριστώνυμος Ἐφέσιος υἱὸς Δημοστράτου ἐμίσει γυναῖκας , ὄνῳ δ ἐμίσγετο ·
ἡ δὲ κατὰ χρόνον ἔτεκε κόρην εὐειδεστάτην Ὀνόσκελιν τ οὔνομα ·
ὡς Ἀριστοκλῆς ἐν δευτέρᾳ Παραδόξων 0 .
φουλούιος Στέλλος μισῶν γυναῖκας ἵππῳ συνεμίσγετο ·
ἡ δὲ κατὰ χρόνον ἔτεκε κόρην εὔμορφον καὶ ὠνόμασαν Ἔποναν ·
ἔστι δὲ θεὸς πρόνοιαν ποιουμένη ἵππων ·
ὡς Ἀγησίλαος ἐν τρίτῳ Ἰταλικῶν 0 .
σαρδιανοὶ πρὸς Σμυρναίους πόλεμον ἔχοντες περὶ τὰ τείχη ἐστρατοπεδεύσαντο , καὶ διὰ πρέσβεων ἔπεμψαν μὴ πρότερον ἀναχωρῆσαι , ἐὰν μὴ τὰς γυναῖκας συνελθεῖν αὐτοῖς συγχωρήσωσι .
τῶν δὲ Σμυρναίων διὰ τὴν ἀνάγκην μελλόντων πάσχειν κακῶς , θεραπαινὶς ἦν μία τῶν εὐσχημόνων , ἣ προσδραμοῦσα ἔφη τῷ δεσπότῃ Φιλάρχῳ , δεῖ τὰς θεραπαίνας κοσμήσαντας ἀντ ἐλευθέρων πέμπειν .
ὃ δὴ καὶ ἔδρασαν .
οἱ δὲ κοπωθέντες ὑπὸ τῶν θεραπαινῶν ἑάλωσαν .
ὅθεν καὶ νῦν παρὰ Σμυρναίοις ἑορτὴ λέγεται Ἐλευθέρια , ἐν αἱ δοῦλαι τὸν κόσμον τῶν ἐλευθέρων φοροῦσιν ὡς Δοσίθεος ἐν τρίτῳ Λυδιακῶν 0 .
ἀτεπόμαρος Γάλλων βασιλεὺς Ῥωμαίοις πολεμῶν ἔφη μὴ πρότερον ἀναχωρῆσαι , ἐὰν μὴ τὰς γυναῖκας εἰς συνουσίαν ἐκδῶσι .
τῶν δὲ διὰ συμβουλὴν θεραπαινίδων πεμψάντων τὰς δούλας κοπωθέντες οἱ βάρβαροι τῇ ἀλήκτῳ συνουσίᾳ ὑπνώθησαν .
ἡ δὲ Ῥητᾶνα αὕτη γὰρ ἦν τοῦτο συμβουλεύσασα ἀγρίας ἐπιλαβομένη συκῆς ἀναβαίνει εἰς τὸ τεῖχος καὶ μηνύει τοῖς ὑπάτοις ·
οἱ δ ἐπελθόντες ἐνίκησαν .
ἀφ οὗ καὶ ἑορτὴ θεραπαινῶν καλεῖται ·
ὡς Ἀριστείδης Μιλήσιος ἐν πρώτῃ Ἰταλικῶν 0 .
ἀθηναίων πόλεμον ἐχόντων πρὸς Εὔμολπον καὶ τῆς εὐθηνίας μὴ ἐπαρκούσης Πύρανδρος ταμίας τῶν δημοσίων ὑπέσπασε τὸ μέτρον φειδωλῶς χρώμενος ·
οἱ δ ἐγχώριοι ὡς προδότην ὑποπτεύσαντες λιθόλευστον ἐποίησαν ·
ὡς Καλλισθένης ἐν τρίτῳ Θρᾳκικῶν 0 .
ῥωμαίων πρὸς Γάλλους πολεμούντων καὶ τῆς εὐθηνίας μὴ ἀρκούσης Κίννας τοῦ δήμου τὸ σιτόμετρον ὑπέσπασε ·
ῥωμαῖοι δὲ ὡς ἀντιποιούμενον αὐτὸν τῆς βασιλείας λιθόλευστον ἐποίησαν ὡς Ἀριστείδης ἐν τρίτῳ Ἰταλικῶν 0 .
ἐν τῷ Πελοποννησιακῷ πολέμῳ Πεισίστρατος Ὀρχομένιος τοὺς μὲν εὐγενεῖς ἐμίσει , τοὺς δ εὐτελεῖς ἐφίλει .
ἐβουλεύσαντο δὲ οἱ ἐν τῇ βουλῇ φονεῦσαι , καὶ διακόψαντες αὐτὸν εἰς τοὺς κόλπους ἔβαλον , καὶ τὴν γῆν ἔξυσαν .
ὁ δὲ δημότης ὄχλος ὑπόνοιαν λαβὼν ἔδραμεν εἰς τὴν βουλήν .
ὁ δὲ νεώτερος υἱὸς τοῦ βασιλέως Τλησίμαχος εἰδὼς τὴν συνωμοσίαν ἀπὸ τῆς ἐκκλησίας ἀπέσπασε τὸν ὄχλον , εἰπὼν ἑωρακέναι τὸν πατέρα μεθ ὁρμῆς εἰς τὸ Πισαῖον ὄρος φέρεσθαι , μείζονα μορφὴν ἀνθρώπου κεκτημένον .
καὶ οὕτως ἠπατήθη ὁ ὄχλος ·
ὡς Θεόφιλος ἐν δευτέρῳ Πελοποννησιακῶν 0 .
διά τοὺς ἀστυγείτονας πολέμους ἡ σύγκλητος τῶν Ῥωμαίων τοῦ δήμου τὸ σιτόμετρον ἦρε ·
ῥωμύλος δὲ ὁ βασιλεὺς βαρέως ἐνεγκὼν τῷ δήμῳ ἀπέδωκε ·
πολλοὺς δὲ τῶν μειζόνων ἐκόλαζεν .
οἱ δὲ φονεύσαντες αὐτὸν ἐν τῇ συγκλήτῳ βουλῇ καὶ διακόψαντες εἰς τοὺς κόλπους ἔβαλον .
ῥωμαῖοι δὲ μετὰ πυρὸς εἰς τὴν σύγκλητον ἔδραμον .
ἰούλιος δὲ Πρόκλος τῶν ἐπισήμων ἀνὴρ εἶπε τὸν Ῥωμύλον ἐν ὄρει ἑωρακέναι μείζονα παντὸς ἀνθρώπου θεὸν τε γεγενῆσθαι .
ῥωμαῖοι δὲ πιστεύσαντες ἀνεχώρησαν ὡς Ἀριστόβουλος ἐν τρίτῳ Ἰταλικῶν 0 .
πέλοψ Ταντάλου καὶ Εὐρυανάσσης γήμας Ἱπποδάμειαν ἔσχεν Ἀτρέα καὶ Θυέστην , ἐκ δὲ Δαναΐδος νύμφης Χρύσιππον , ὃν πλέον τῶν γνησίων ἔστερξε 0 .
λάιος δὲ ὁ Θηβαῖος ἐπιθυμήσας ἥρπασεν αὐτόν .
καὶ συλληφθεὶς ὑπὸ Θυέστου καὶ Ἀτρέως ἐλέους ἔτυχε παρὰ Πέλοπος διὰ τὸν ἔρωτα .
ἱπποδάμεια δ ἀνέπειθεν Ἀτρέα καὶ Θυέστην ἀναιρεῖν αὐτόν , εἰδυῖα ἔσεσθαι ἔφεδρον βασιλείας .
τῶν δ ἀρνησαμένων , αὐτὴ τῷ μύσει τὰς χεῖρας ἔχρισε .
νυκτὸς γὰρ βαθείας κοιμωμένου Λαΐου , τὸ ξίφος ἑλκύσασα καὶ τρώσασα τὸν Χρύσιππον ἐγκαταπήγνυσι τὸ ξίφος .
ὑπονοηθεὶς δὲ ὁ Λάιος διὰ τὸ ξίφος ῥύεται ὑπὸ ἡμιθνῆτος τοῦ Χρυσίππου τὴν ἀλήθειαν ὁμολογήσαντος ·
ὁ δὲ θάψας τὴν Ἱπποδάμειαν ἐξώρισεν ·
ὡς Δοσίθεος ἐν Πελοπίδαις 0 .
ἤβιος Τολίειξ γήμας Νουκερίαν ἔσχε δύο παῖδας ἐκ ταύτης .
ἔσχε δὲ καὶ ἐξ ἀπελευθέρας κάλλει περίβλεπτον Φίρμον , ὃν τῶν γνησίων μᾶλλον ἔστεργε .
ἡ δὲ Νουκερία πρὸς τὸν πρόγονον μισοπονήρως διακειμένη τοὺς παῖδας ἀνέπειθεν αὐτὸν ἀναιρεῖν .
τῶν δ εὐσεβῶς ἀνανευσάντων , αὐτὴ τὸν φόνον ἐνείργησε , καὶ νυκτὸς τοῦ σωματοφύλακος τὸ ξίφος ἑλκύσασα καιρίως ἔτρωσε τὸν κοιμώμενον , ἐγκαταλιποῦσα τὸ ξίφος .
τοῦ δὲ σωματοφύλακος ὑποπτευθέντος , ὁ παῖς τὴν ἀλήθειαν λέγει .
ὁ δὲ τοῦτον θάψας τὴν γυναῖκα ἐφυγάδευσεν ὡς Δοσίθεος ἐν τρίτῳ Ἰταλικῶν 0 .
θησεὺς ταῖς ἀληθείαις παῖς Ποσειδῶνος , ἔχων δὲ ἐξ Ἱππολύτης Ἀμαζόνος Ἱππόλυτον , ἐπέγημε μητρυιὰν Φαίδραν τὴν Μίνωος , ἥτις τοῦ προγόνου εἰς ἐπιθυμίαν ἐμπεσοῦσα τὴν τροφὸν ἔπεμψεν ·
ὁ δὲ καταλείψας Ἀθήνας καὶ εἰς Τροιζῆνα παραγενόμενος κυνηγεσίαις προσανέκειτο .
τῆς δὲ προαιρέσεως ἡ ἀσελγὴς ἀποτυχοῦσα ψευδεῖς κατὰ τοῦ σώφρονος ἐπιστολὰς ἐχάραξε καὶ βρόχῳ τὸ ζῆν ἀνήρτησε .
θησεὺς δὲ πιστεύσας ᾐτήσατο παρὰ Ποσειδῶνος ἀπολέσθαι τὸν Ἱππόλυτον , ἐκ τῶν τριῶν εὐχῶν ἃς εἶχε παρ αὐτοῦ .
ὁ δὲ παρ αἰγιαλὸν ἐπὶ ἅρματος τυχόντι ταῦρον ἔπεμψε καὶ ἐπτόησε τοὺς ἵππους , οἳ συνέτριψαν τὸν Ἱππόλυτον .
κομμίνιος Σοῦπερ Λαυρεντῖνος ἔχων υἱὸν ἐξ Ἐγερίας νύμφης Κομμίνιον ἐπήγαγε μητρυιὰν Γινδίκαν ·
ἥτις ἐρασθεῖσα τοῦ προγόνου καὶ ἀποτυχοῦσα βρόχῳ κατέστρεψε τὸν βίον , ἐπιστολὰς καταλείψασα ψευδεῖς · .
ὁ δὲ Κομμίνιος ἀναγνοὺς τὰ ἐκγλήματα καὶ τῷ ζήλῳ πιστεύσας ἐπεκαλέσατο τὸν Ποσειδῶνα .
ὁ δὲ τῷ παιδὶ ἐπὶ ἅρματος ὀχουμένῳ ταῦρον ἔδειξε , καὶ οἱ ἵπποι τὸν νέον σύραντες ἀπώλεσαν ὡς Δοσίθεος ἐν τρίτῳ Ἰταλικῶν 0 .
λοιμοῦ κατασχόντος Λακεδαίμονα , ἔχρησεν ὁ θεὸς παύσασθαι , ἐὰν παρθένον εὐγενῆ κατὰ ἔτος θύωσιν Ἑλένης δέ ποτε κληρωθείσης καὶ προαχθείσης κεκοσμημένης , ἀετὸς καταπτὰς ἥρπασε τὸ ξίφος καὶ ἐς τὰ βουκόλια κομίσας ἐπὶ δάμαλιν καθῆκεν ·
ὅθεν ἀπέσχοντο τῆς παρθενοκτονίας ·
ὡς Ἀριστόδημος ἐν τρίτῃ μυθικῇ συναγωγῇ 0 .
λοιμοῦ κατασχόντος Φαλερίους καὶ φθορᾶς γενομένης , χρησμὸς ἐδόθη λωφῆσαι τὸ δεινόν , ἐὰν παρθένον τῇ Ἥρᾳ θύωσιν κατ ἐνιαυτόν .
ἀεὶ δὲ τῆς δεισιδαιμονίας μενούσης κατὰ κλῆρον λαχομένη Οὐαλερία Λουπέρκα σπασαμένη τὸ ξίφος , ἀετὸς καταπτὰς ἥρπασε καὶ ἐπὶ τῶν ἐμπύρων ἔθηκε ῥάβδον μικρὰν ἔχουσαν σφῦραν , τὸ δὲ ξίφος ἐπέβαλε δαμάλει τινὶ παρὰ τὸν ναὸν βοσκομένῃ .
νοήσασα δὲ ἡ παρθένος καὶ τὴν βοῦν θύσασα καὶ τὴν σφῦραν ἄρασα , κατ οἰκίαν περιῆλθε , καὶ τοὺς ἀσθενοῦντας ἠρέμα πλήττουσα διήγειρεν , ἐρρῶσθαι ἑνὶ ἑκάστῳ λέγουσα .
ὅθεν καὶ νῦν τὸ μυστήριον τελεῖται ·
ὡς Ἀριστείδης ἐν ἐννεακαιδεκάτῳ Ἰταλικῶν 0 .
φυλονόμη Νυκτίμου καὶ Ἀρκαδίας θυγάτηρ ἐκυνήγει σὺν τῇ Ἀρτέμιδι ·
ἄρης δ ἐν σχήματι ποιμένος ἔγκυον ἐποίησεν .
ἡ δὲ τεκοῦσα διδύμους παῖδας καὶ φοβουμένη τὸν πατέρα ἔρριψεν εἰς τὸν Ἐρύμανθον .
οἱ δὲ κατὰ πρόνοιαν ἀκινδύνως περιφερόμενοι προσηνέχθησαν ἐν κοίλῃ δρυΐ ·
λύκαινα δ ἐμφωλεύουσα τοὺς μὲν ἰδίους σκύμνους εἰς τὸν ῥοῦν ἔρριψε , τοῖς δὲ βρέφεσι θηλὴν παρέσχε , Γύλιφος δὲ ποιμὴν αὐτόπτης γενόμενος καὶ ἀναλαβὼν τοὺς παῖδας ὡς ἰδίους ἔθρεψε , τὸν μὲν καλέσας Λύκαστον τὸν δὲ Παρράσιον , τοὺς διαδεξαμένους τὴν βασιλείαν τῶν Ἀρκάδων ὡς Ζώπυρος Βυζάντιος ἐν τῷ τρίτῳ Ἱστορικῶν 0 1 .
ἀμούλιος πρὸς Νομίτορα τὸν ἀδελφὸν τυραννικῶς διακείμενος , τὸν μὲν υἱὸν Αἴνιτον ἐπὶ κυνηγίᾳ ἀνεῖλε , τὴν δὲ θυγατέρα Σιλουίαν ἢ Ἰλίαν τῆς Ἥρας ἱέρειαν ἐποιήσατο .
ταύτην Ἄρης ἐγκύμονα ποιεῖ ·
ἡ δ ἔτεκε διδύμους , ὡμολόγησέ τε τῷ τυράννῳ τὴν ἀλήθειαν .
ὁ δὲ φοβηθεὶς ἀμφοτέρους κατεπόντισε , βαλὼν παρὰ τὰς ὄχθας τοῦ Θύμβρεως .
οἱ δὲ προσηνέχθησαν ἐν τόπῳ , ἔνθα λύκαινα ἦν φωλεύουσα νεοτόκος ·
καὶ τοὺς μὲν σκύμνους ἔρριψε , τὰ δὲ βρέφη ἔτρεφε .
φαῦστος δὲ ποιμὴν αὐτόπτης γενόμενος τοὺς παῖδας ἀνέθρεψε , καὶ τὸν μὲν Ῥῶμον τὸν δὲ Ῥωμύλον προσηγόρευσε , τοὺς κτίστας Ῥώμης ὡς Ἀριστείδης Μιλήσιος ἐν τοῖς Ἰταλικοῖς 0 1 .
μετὰ τὴν Ἰλίου ἅλωσιν Ἀγαμέμνων μετὰ Κασάνδρας ἀνῃρέθη .
ὀρέστης δὲ παρὰ Στροφίῳ ἀνατραφεὶς τοὺς φονεῖς τοῦ πατρὸς ἐτιμωρήσατο ·
ὡς Πύρανδρος ἐν τετάρτῳ Πελοποννησιακῶν 0 1 .
φάβιος Φαβρικιανὸς τοῦ μεγάλου συγγενὴς Φαβίου , πορθήσας Τούξιον μητρόπολιν Σαυνιτῶν , τὴν παρ αὐτοῖς τιμωμένην νικηφόρον Ἀφροδίτην ἔπεμψεν εἰς Ῥώμην .
τούτου γυνὴ Φαβία μοιχευθεῖσα ὑπό τινος εὐπρεποῦς νεανίου τ οὔνομα Πετρωνίου Οὐαλεντίνου , τὸν ἄνδρα ἐδολοφόνησε 0 .
φαβία δὲ θυγάτηρ τὸν ἀδελφὸν ἔτι νήπιον Φαβρικιανὸν τῶν κινδύνων ἐρρύσατο καὶ ἔπεμψε κρύφα τραφησόμενον .
ἀκμάσας δὲ ὁ νεανίας τήν τε μητέρα καὶ τὸν μοιχὸν ἀπέκτεινε , καὶ ἀπελύθη ὑπὸ τῆς συγκλήτου ὡς ἱστορεῖ Δοσίθεος ἐν τρίτῳ Ἰταλικῶν .
βούσιρις , παῖς Ποσειδῶνος καὶ Ἀνίππης τῆς Νείλου , τοὺς παριόντας ὑπούλῳ φιλοξενίᾳ κατέθυε .
μετῆλθε δ αὐτὸν ἡ τῶν τετελευτηκότων νέμεσις ·
ἡρακλῆς γὰρ ἐπιτεθεὶς τῷ ῥοπάλῳ διεχρήσατο ·
ὡς Ἀγάθων Σάμιος 0 .
ἡρακλῆς τὰς Γηρυόνου βοῦς ἐλαύνων δι Ἰταλίας ἐπεξενώθη Φαύνῳ βασιλεῖ , ὃς ἦν Ἑρμοῦ παῖς καὶ τοὺς ξένους τῷ γεννήσαντι ἔθυεν ·
ἐπιχειρήσας δὲ τῷ Ἡρακλεῖ ἀνῃρέθη ·
ὡς Δέρκυλλος ἐν τρίτῳ Ἰταλικῶν 0 .
φάλαρις Ἀκραγαντίνων τύραννος ἀποτόμως τοὺς παριόντας ξένους ἐστρέβλου καὶ ἐκόλαζε .
πέριλλος δὲ τῇ τέχνῃ χαλκουργὸς δάμαλιν κατασκευάσας χαλκῆν ἔδωκε τῷ βασιλεῖ , ὡς ἂν τοὺς ξένους κατακαίῃ ζῶντας ἐν αὐτῇ ·
ὁ δὲ μόνον τότε γενόμενος δίκαιος αὐτὸν ἐνέβαλεν .
ἐδόκει ι δὲ μυκηθμὸν ἀναδιδόναι ἡ δάμαλις ·
ὡς ἐν δευτέρῳ Αἰτίων 0 .
ἐν Ἀιγέστηι πόλει τῆς Σικελίας ἐγένετό τις ὠμὸς τύραννος Αἰμίλιος Κενσωρῖνος .
οὗτος τοὺς καινότερα βασανιστήρια κατασκευάσαντας ἐδωροδόκει .
εἷς δέ τις Ἀρούντιος Πατέρκουλος δημιουρ γήσας ἵππον χαλκοῦν τῷ προειρημένῳ δῶρον ἔδωκεν , ἵν  ἐμβάλλῃ ἀστούς .
ὁ δὲ τότε πρῶτον νομίμως ἀναστραφεὶς τὸν χαρισάμενον πρότερον ἔβαλεν ὡς ἄν , ἣν ἐπενόησε βάσανον ἄλλοις , αὐτὸς πάθῃ πρῶτος .
τοῦτον συλλαβὼν ἀπὸ τοῦ Ταρπηίου ὄρους ἔρριψε .
καὶ δοκοῦσιν οἱ ἀποτόμως βασιλεύσαντες ἀπ ἐκείνου Αἰμίλιοι προσαγορεύεσθαι ·
ὡς Ἀριστείδης ἐν τετάρτῳ Ἰταλικῶν 0 .
εὔηνος Ἄρεος καὶ Στερόπης τὴν Οἰνομάου γήμας Ἀλκίππην ἐγέννησε θυγατέρα Μάρπησσαν , ἣν παρθένον ἐφρούρει .
καὶ Ἴδας ὁ Ἀφαρέως ἀρπάσας ἐκ χοροῦ ἔφυγεν .
ὁ δὲ πατὴρ διώξας καὶ μὴ συλλαβὼν εἰς τὸν Λυκόρμαν ἔρριψεν ἑαυτὸν ποταμὸν καὶ ἀθάνατος ἐγένετο ὡς Δοσίθεος ἐν πρώτῳ Αἰτωλικῶν 0 .
ἄννιος δὲ Τούσκων βασιλεὺς ἔχων θυγατέρα εὔμορφον τ οὔνομα Σαλίαν , παρθένον ἐτήρει .
κάθητος δ ἐκ τῶν ἐπισήμων ἰδὼν τὴν παρθένον παίζουσαν ἠράσθη , καὶ μὴ στέγων τὸν ἔρωτα ἥρπασε καὶ ἦγεν εἰς Ῥώμην .
ὁ δὲ πατὴρ ἐπιδιώξας καὶ μὴ συλλαβὼν ἥλατο εἰς τὸν Παρεούσιον ποταμόν , ὃς Ἀνίων μετωνομάσθη ·
τῇ δὲ Σαλίᾳ συγγενόμενος Κάθητος ἐποιήσατο Λατῖνον καὶ Σάλιον , ἀφ ὧν οἱ εὐγενέστατοι κατῆγον τὸ γένος ·
ὡς Ἀριστείδης Μιλήσιος καὶ Ἀλέξανδρος ὁ Πολυΐστωρ ἐν τρίτῳ Ἰταλικῶν 0 .
ἡγησίστρατος ἀνὴρ Ἐφέσιος ἐμφύλιον φόνον δράσας ἔφυγεν εἰς Δελφοὺς καὶ ἠρώτα τὸν θεὸν ποῦ οἰκήσειεν .
ὁ δ Ἀπόλλων ἀνεῖλεν ἔνθα ἂν ἴδῃ χορεύοντας ἀγροίκους θαλλοῖς ἐλαίας ἐστεφανωμένους .
γενόμενος δὲ κατά τινα τόπον τῆς Ἀσίας καὶ θεασάμενος φύλλοις ἐλαίας ἐστεφανωμένους γεωργοὺς καὶ χορεύοντας , ἔκτισεν αὐτοῦ πόλιν καὶ ἐκάλεσεν Ἐλαιοῦντα ·
ὡς Πυθοκλῆς ὁ Σάμιος ἐν τρίτῳ Γεωργικῶν 0 .
τηλέγονος Ὀδυσσέως καὶ Κίρκης ἐπ ἀναζήτησιν τοῦ πατρὸς πεμφθεὶς ἔμαθε πόλιν κτίσαι , ἔνθα ἂν ἴδῃ γεωργοὺς ἐστεφανωμένους καὶ χορεύοντας .
γενόμενος δὲ κατά τινα τόπον τῆς Ἰταλίας καὶ θεασάμενος ἀγροίκους πρινίνοις κλάδοις ἐστεφανωμένους καὶ ὀρχήσει προσευκαιροῦντας , ἔκτισε πόλιν , ἀπὸ τοῦ συγκυρήματος Πρίνιστον ὀνομάσας , ἣν Ῥωμαῖοι παραγώγως Πραίνεστον καλοῦσιν ·
ὡς ἱστορεῖ πελ Ἀριστοκλῆς ἐν τρίτῳ Ἰταλικῶν 0 .
αἱ πολλοὺς πολλάκις ἠγωνισμέναι καὶ μεγάλους ἀγῶνας Ἀρετὴ καὶ Τύχη πρὸς ἀλλήλας μέγιστον ἀγωνίζονται τὸν παρόντα , περὶ τῆς Ῥωμαίων ἡγεμονίας διαδικαζόμεναι ποτέρας γέγονεν ἔργον καὶ ποτέρα τὴν τηλικαύτην δύναμιν γεγέννηκεν .
οὐ γὰρ μικρὸν ἔσται τῇ περιγενομένῃ τοῦτο μαρτύριον , μᾶλλον δ ἀπολόγημα α πρὸς κατηγορίαν 0 .
κατηγορεῖται δ Ἀρετὴ μὲν ὡς καλὸν μὲν ἀνωφελὲς δέ , Τύχη δ ὡς ἀβέβαιον μὲν ἀγαθὸν δέ 0 1 2 ·
καὶ τὴν μὲν ἄκαρπα πονεῖν λέγουσι , τὴν δ ἄπιστα δωρεῖσθαι .
τίς οὖν οὐχὶ λέξει , τῇ ἑτέρᾳ τῆς Ῥώμης προστεθείσης , ἢ λυσιτελέστατον ἀρετήν , εἰ τηλικαῦτα τοὺς ἀγαθοὺς δέδρακεν ἀγαθά , ἢ βεβαιότατον Εὐτυχίαν , χρόνον ἤδη τοσοῦτον ἃ δέδωκε τηροῦσαν 0 ;
ἴων μὲν οὖν ὁ ποιητὴς ἐν τοῖς δίχα μέτρου καὶ καταλογάδην αὐτῷ γεγραμμένοις φησὶν ἀνομοιότατον πρᾶγμα τῇ σοφίᾳ τὴν τύχην οὖσαν ὁμοιοτάτων πραγμάτων γίγνεσθαι δημιουργόν ·
αὔξουσιν ἀμφότεραι , προσκοσμοῦσιν ἄνδρας , εἰς δόξαν ἀνάγουσιν , εἰς δύναμιν , εἰς ἡγεμονίαν .
τί δεῖ τὰ πολλὰ μηκύνειν ἐξαριθμούμενον ;
αὐτὴν τὴν τὰ πάντα γεννῶσαν ἡμῖν καὶ φέρουσαν φύσιν οἱ μὲν τύχην εἶναι νομίζουσιν , οἱ δὲ σοφίαν 0 1 .
διὸ καλόν τι τῇ Ῥώμῃ καὶ ζηλωτὸν ὁ ἐνεστὼς λόγος ἀξίωμα περιτίθησιν , εἰ διαποροῦμεν ὑπὲρ αὐτῆς , ὡς ὑπὲρ γῆς καὶ θαλάττης καὶ οὐρανοῦ καὶ ἄστρων , πότερον κατὰ τύχην συνέστηκεν ἢ κατὰ πρόνοιαν 0 .
ἐγὼ δέ , ὅτι μέν , εἰ καὶ πάνυ πρὸς ἀλλήλας ἀεὶ πολεμοῦσι καὶ διαφέρονται Τύχη καὶ Ἀρετή , πρός γε τηλικαύτην σύμπηξιν ἀρχῆς καὶ δυνάμεως εἰκός ἐστιν αὐτὰς σπεισαμένας συνελθεῖν καὶ συνελθούσας ἐπιτελειῶσαι καὶ συναπεργάς ασθαι τῶν ἀνθρωπίνων ἔργων τὸ κάλλιστον , ὀρθῶς ὑπονοεῖν οἴομαι .
καὶ νομίζω , καθάπερ Πλάτων φησὶν ἐκ πυρὸς καὶ γῆς ὡς ἀναγκαίων τε καὶ πρώτων γεγονέναι τὸν σύμπαντα κόσμον , ἵν ὁρατός τε γένηται καὶ ἁπτός , γῆς μὲν τὸ ἐμβριθὲς καὶ στάσιμον αὐτῷ συμβαλομένης , πυρὸς δὲ χρῶμα καὶ μορφὴν καὶ κίνησιν αἱ ξ δ ἐν μέσῳ φύσεις , ὕδωρ καὶ ἀήρ , μαλάξασαι καὶ σβέσασαι τὴν ἑκατέρου τῶν ἄκρων ἀνομοιότητα συνήγαγον καὶ ἀνεμείξαντο τὴν ὕλην δι αὐτῶν ·
οὕτως ἄρα καὶ ὁ τὴν Ῥώμην ὑποβαλόμενος χρόνος μετὰ θεοῦ τύχην καὶ ἀρετὴν ἐκέρασε καὶ συνέζευξεν , ἵν ἑκατέρας λαβὼν τὸ οἰκεῖον ἀπεργάσηται πᾶσιν ἀνθρώποις ἑστίαν ἱερὰν ὡς ἀληθῶς καὶ ἀνησιδώραν καὶ πεῖσμα μόνιμον καὶ στοιχεῖον ἀίδιον , ὑποφερομένοις τοῖς πράγμασιν ἀγκυρηβόλιον σάλου καὶ πλάνης , ὥς φησι Δημόκριτος .
ὡς γὰρ οἱ φυσικοὶ τὸν κόσμον λέγουσιν οὐκ εἶναι πάλαι κόσμον οὐ δ ἐθέλειν τὰ σώματα συνελθόντα καὶ συμμιγέντα κοινὸν ἐκ πάντων εἶδος τῇ φύσει παρασχεῖν , ἀλλὰ τῶν μὲν ἔτι μικρῶν καὶ σποράδην φερομένων καὶ διολισθανόντων καὶ ὑποφευγόντων τὰς ἐναπολήψεις καὶ περιπλοκάς , τῶν δ ἀδροτέρων καὶ συνεστηκότων ἤδη δεινοὺς ἀγῶνας πρὸς ἄλληλα καὶ διαταραχὰς λαμβανόντων , κλύδωνα καὶ βρασμὸν εἶναι καὶ φθόρου καὶ πλάνης καὶ ναυαγίων μεστὰ πάντα , πρίν γε τὴν γῆν μέγεθος λαβοῦσαν ἐκ τῶν συνισταμένων καὶ φερομένων ἱδρυθῆναί πως αὐτὴν καὶ τοῖς ἄλλοις ἵδρυσιν ἐν αὑτῇ καὶ περὶ αὑτὴν παρασχεῖν , οὕτω τῶν μεγίστων ἐν ἀνθρώποις δυνάμεων καὶ ἡγεμονιῶν κατὰ τύχας ἐλαυνομένων καὶ συμφερομένων ὑπὸ τοῦ μηδένα κρατεῖν βούλεσθαι δὲ πάντας , ἀμήχανος ἦν ἡ φορὰ καὶ πλάνη καὶ μεταβολὴ πᾶσα πάντων , μέχρι οὗ τῆς Ῥώμης ἰσχὺν καὶ αὔξησιν λαβούσης καὶ ἀναδησαμένης τοῦτο μὲν ἔθνη καὶ δήμους ἐν αὑτῇ , τοῦτο δ ἀλλοφύλους καὶ διαποντίους βασιλέων ἡγεμονίας , ἕδραν ἔσχε τὰ μέγιστα καὶ ἀσφάλειαν , εἰς κόσμον εἰρήνης καὶ ἕνα κύκλον τῆς ἡγεμονίας ἀπταίστου περιφερομένης , πάσης μὲν ἀρετῆς ἐγγενομένης τοῖς ταῦτα μηχανησαμένοις , πολλῆς δὲ καὶ τύχης συνελθούσης , ὡς ἐνέσται τοῦ λόγου προϊόντος ἐνδείξασθαι .
νυνὶ δέ μοι δοκῶ τοῦ προβλήματος ὥσπερ ἀπὸ σκοπιᾶς καθορᾶν ἐπὶ τὴν σύγκρισιν καὶ τὸν ἀγῶνα τήν τε Τύχην καὶ τὴν Ἀρετὴν βαδιζούσας 0 .
ἀλλὰ τῆς μὲν Ἀρετῆς πρᾶόν τε τὸ βάδισμα καὶ τὸ βλέμμα καθεστηκός , παρέχει δέ τι καὶ τῷ προσώπῳ πρὸς τὴν ἅμιλλαν ἐρύθημα τῆς φιλοτιμίας 0 .
καὶ πολὺ μὲν ὑστερεῖ σπευδούσης τῆς Τύχης , ἄγουσι δ αὐτὴν καὶ δορυφοροῦσι κατὰ πλῆθος ἄνδρες ἀρηίφατοι βεβροτωμένα τεύχε ἔχοντες , ἐναντίων τραυμάτων ἀνάπλεῳ , αἷμα συμμεμιγμένον ἱδρῶτι σταλάζοντες , ἡμικλάστοις ἐπιβεβηκότες λαφύροις .
βούλεσθε δὲ πυθώμεθα , τίνες ποτ εἰσὶν οὗτοι ;
φαβρίκιοί φασιν εἶναι καὶ Κάμιλλοι καὶ Δέκιοι καὶ Κικιννᾶτοι καὶ Μάξιμοι Φάβιοι καὶ Κλαύδιοι Μάρκελλοι καὶ Σκιπίωνες .
ὁρῶ δὲ καὶ Γάιον Μάριον ὀργιζόμενον τῇ Τύχῃ , καὶ Μούκιος ἐκεῖ Σκαιόλας τὴν φλεγομένην χεῖρα δείκνυσι βοῶν μὴ καὶ ταύτην τῇ Τύχῃ χαρίζῃ ;
καὶ Μάρκος Ὡράτιος ἀριστεὺς παραποτάμιος Τυρρηνικοῖς βέλεσι βαρυνόμενος καὶ σκάζοντα μηρὸν παρέχων , ἐκ βαθείας ὑποφθέγγεται δίνης , οὐκοῦν κ ἀγὼ κατὰ τύχην πεπήρωμαι ;
τοιοῦτος ὁ τῆς Ἀρετῆς χορὸς πρόσεισιν ἐπὶ τὴν σύγκρισιν , βριθὺς ὁπλιτοπάλας δάιος ἀντιπάλοις .
τῆς δὲ Τύχης ὀξὺ μὲν τὸ κίνημα καὶ θρασὺ τὸ φρόνημα καὶ μεγάλαυχος ἡ ἐλπίς , φθάνουσα δὲ τὴν Ἀρετὴν ἐγγύς ἐστιν , οὐ πτεροῖς ἐλαφρίζουσα κούφοις ἑαυτὴν οὐ δ ἀκρώνυχον ὑπὲρ σφαίρας τινὸς ἴχνος καθεῖσα περισφαλὴς καὶ ἀμφίβολος πρόσεισιν , εἶτ ἄπεισιν ἀιδής 0 ·
ἀλλ ὥσπερ οἱ Σπαρτιᾶται τὴν Ἀφροδίτην λέγουσι διαβαίνουσαν τὸν Εὐρώταν τὰ μὲν ἔσοπτρα καὶ τοὺς χλιδῶνας καὶ τὸν κεστὸν ἀποθέσθαι , δόρυ δὲ καὶ ἀσπίδα λαβεῖν κοσμουμένην τῷ Λυκούργῳ 0 ·
οὕτως ἡ Τύχη καταλιποῦσα Πέρσας καὶ Ἀσσυρίους Μακεδονίαν μὲν ἐλαφρὰ διέπτη καὶ ἀπεσείσατο ταχέως Ἀλέξανδρον , καὶ δι Αἰγύπτου καὶ Συρίας περιφέρουσα βασιλείας διώδευσε , καὶ Καρχηδονίους στρεφομένη πολλάκις ἐβάστασε ·